hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ըստ Նինա Կարապետյանցի ինքը հակված չէ այն մտքին, որ իրավուք չունեին իրավապաշտպաններին բերման ենթարկել, թեև նման դիրքորոշում ունեն բոլոր համաշխարհային իրավապաշտպան կազմակերպությունները, սակայն վարչական ձերբակալման ենթարկելը միտում ուներ լռեցնելու և ճնշում գործադրելու։
Նշենք, որ Ամուլսարը հանքի չվերածելու պահանջով երեկ Կառավարության դիմաց ակցիայի գնացած իրավապաշտպան Նինա Կարապետյանցին, փաստաբան Արա Ղարագյոզյանին և այլոց Ոստիկանությունը բերման էր ենթարկել․
«Ես բացատրեցի, որ սա հավաք չի, որ ես անհատական բողոքի գործողություն եմ կատարում՝ իմ բողոքի ձայն եմ բարձրացնում Ամուլսարի հետ կապված»։
Չնայած զգուշացմանը՝ ոստիկաններն,  այնուամենայնիվ, ձերբակալել  են նրան։
Իրավապաշտպան Նինա Կարապետյանցը և փաստաբան Արա Ղարագյոզյանը պատմում են, որ  ոստիկանութունում տեղեկացրել են, որ իրենց ձերբարալելու մասին որոշում են կայացրել, կազմվել է համապատասխան վարչական ակտ, ենթադրվում է, որ կենթարկվեն վարչական պատասխանատվության, սակայն վստահաբար կբողոքարկեն ապօրրինի այդ որոշումը։
Փաստաբան Արա Ղարագյոզյանը կառավարության շենքի մոտ էր գնացել քաղաքացիների իրավունքները պաշտպանելու համար ևս անմասն չմնաց բերման ենթարկվելու գործընթացից․
«Ոստիկանները ձեռքերիցս ոլորելով բերման էին ենթարկում, ես ասում էի, որ ես փաստաբան եմ, ցուցի մասնակից չեմ, եկել եմ քաղաքացիների շահերը պաշտպանեմ։ Ինձ ասացին՝ իսկ ո՞վ ասեց, որ փաստաբանը բերման պետք է չենթարկվի։ Արդյունքում, ինձ բերման ենթարկեցին, ինձ հետ նաև 4 անձի, որից մեկն անչափահաս էր՝ 17 տարեկան։ Ֆեյսբուքյան ուղիղ եթերի միջոցով ես հայտարարում էի, որ բերման ենթարկվածների մեջ անչափահաս կա, իսկ դիմացիս ոստիկանը շատ ագրեսիվ կերպով ասում էր՝ եկա, տես քեզ ինչ եմ անելու»,-Forrights-ին պատմեց Արա Ղարագյոզյանը՝ հավելելով, որ բերման ենթարկելու հիմքեր չներկայցվեցին:
Փաստաբանը նկատում է, որ հոգեբանական ճնշումների փորձ է կատարվել ոստիկանների կողմից․ «Մի կերպ հասանք Մալաթիայի ոստիկանության բաժին, որտեղ ոստիկաններից մեկն անհարգալից վերաբերունք էր ցույց տալիս, նույնիսկ ինքնազգացողությունս վատացավ, սակայն բժիշկ չէին կանչում, ես եմ զանգահարել և կանչել»,- Արա Ղարագյոզյանը վրդովված պատմում է, որ  նույնիսկ երբ բժիշկն ասում էր՝ ջուր բերեք, որ դեղ տանք, տևական ժամանակ ջուր չէին բերում։
Փաստաբանն ասում է, որ հեղափոխությունից հետո, երբ մենք կարծում էինք, որբ ըստ Կառավարության հայտարարութունների՝ ոստիկանության համակարգում պետք է փոփոխություններ կատարվեր, սակայն ակնհայտ է, որ  նույն հին մեթոդներով են ոստիկաններն առաջնորդվում ՝ անմարդկային վերաբերմունք, սպառնալիքներ, նվաստացում։
«Իրավապաշտպանին ձերբակալելը պարզապես ճնշում էր և լռեցնելու փորձ։ Բոլոր բերման ենթարկվածներն ապօրինի են և ես հաղորդու եմ  ներկայացնելու՝ իմ փաստաբանական գործունեությունը խոչնդոտելու և ազատություից ապօրինի՝ առանց իրավական հիմքերի զրկելու համար»,-ասաց փաստաբանը:
«Ոստիկանությունը պետք է դադարեցնի իր այս խայտառակ պահելաձը և հին մեթոդներով աշխատելը, քանի որ որպես այդպիսին որևէ հավաք տեղի չի ունենում, այլ քաղաքացիներն իրարից հեռու կանգնած իրենց իրավունքն են իրացնում, իսկ պետությունը պարտավոր է հարգել անձի խոսքի ազատությունը»,- հայտարարում է փաստաբանը։
Նույն օրը Պաշտպանի ներկայացուցիչներն առանձնազրույցներ են ունեցել ոստիկանություն բերման ենթարկված անձանց, այդ թվում բերման ենթարկված իրավապաշտպանների հետ,  ծանոթացել նրանց իրավունքների ապահովման վիճակին, բերման ենթարկելու հիմքերին:
Մարդու իրավունքների պաշտպան Արման Թաթոյնաը նշել է, որ իրավունքների սահմանափակումների հիմնավորումները չեն կարող լինել այն նույն ծավալի, ինչ արտակարգ դրություն հայտարարելու սկզբնական շրջանում: Այլ կերպ՝ որքան երկարում է արտակարգ դրությունը, այնքան մեծանում է պետության իրավական պարտավորությունն առավել հիմնավորելու մարդու իրավունքների սահմանափակումները:
Նախորդ նյութըԱրտակարգ դրության պայմաններում հավաքների ազատության սահմանափակումը չի կարող լինել բացարձակ․ ՄԻՊ
Հաջորդ նյութըՀայաստանում հաստատվել է կորոնավիրուսով վարակվելու 200, մահվան՝ 8 նոր դեպք
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.